Σρέτσκο Κάτανετς

Ο Στρέτσκο Κάτανετς (γεννημένος στις 16 Ιουλίου 1963) στην πόλη Λιουμπλιάνα) είναι Σλοβένος πρώην ποδοσφαιριστής, διεθνής με την Εθνική Γιουγκοσλαβίας και νυν προπονητής ποδοσφαίρου. Έχει αγωνιστεί στα πρωταθλήματα της ενιαίας Γιουγκοσλαβίας, της Γερμανίας και της Ιταλίας. Επίσης, έχει εργαστεί ως προπονητής σε αρκετές εθνικές ομάδες. Από το 2013 είναι ο προπονητής της Εθνικής Σλοβενίας.

Καριέρα 
Ο Στρέτσκο Κάτανετς ξεκίνησε να παίζει ποδόσφαιρο στην ηλικία των επτά ετών στη Λιουμπλιάνα. Το 1981 πήγε στην Ολίμπια Λιουμπλιάνα, στην οποία παρέμεινε μέχρι το 1985 οπότε και μεταπήδησε στην Ντιναμό Ζάγκρεμπ. Την επόμενη χρονιά μετεγγράφη στην Παρτιζάν με την οποία στέφθηκε πρωταθλητής Γιουγκοσλαβίας το 1987.

Το 1988 εντάχθηκε στη ΦφΜ Στουτγκάρδη με την οποία έφτασε στα τελικά του Κυπελλου UEFA το 1989 και έχασε απέναντι στη Νάπολι του Ντιέγκο Μαραντόνα. Έμεινε στη Γερμανία μόνο μία σεζόν, καθώς το 1989 υπέγραψε για την ιταλική ΟΚ Σαμπντόρια. Την πρώτη του σεζόν εκεί κατέκτησε ένα Ευρωπαϊκό Κύπελλο Κυπελλούχων. Το 1992 έφτασε στον τελικό του Τσάμπιονς Λιγκ, ωστόσο δεν κατέκτησε το βαρύτιμο τρόπαιο καθώς η ΟΚ Σαμπντόρια υπέστη ήττα από την άλλη φιναλίστ, τη Μπαρτσελόνα. Το 1994, έφτασε στην κατάκτηση του Κυπέλλου Ιταλίας.

Το καλοκαίρι του 1994, ο Στρέτσκο Κάτανετς αποάσισε να κρεμάσει τα ποδοσφαιρικά του παπούτσια και να βάλει τέλος στην πολυετή καριέρα του, σε ηλικία 31 ετών.

Προπονητική καριέρα 
Μετά το τέλος της καριέρας του ως ποδοσφαιριστής, ο Κάτανετς αποφάσισε να συνεχίσει να ασχολείται με το άθλημα, αλλά από ένα άλλο πόστο και συγκεκριμένα αυτό του προπονητή. Το 1996 ανέλαβε βοηθός προπονητή στην Εθνική Σλοβενίας U21. Στο πόστο αυτό παρέμεινε μέχρι το 1998.

Το 1998 είχε ένα σύντομο πέρασμα από τη Ντρούστβο Γκόριτσα, ενώ λίγο καιρό αργότερα ανέλαβε και πάλι την Εθνική Σλοβενίας, αλλά αυτή τη φορά αποτέλεσε τον προπονητή της ομάδας των ανδρών. Στον πάγκο της Εθνική Σλοβενίας παρέμεινε μέχρι το 2002.

Επόμενος σταθμός της προπονητικής καριέρας του Κάτανετς ήταν ο Ολυμπιακός Πειραιώς, στον οποίο ωστόσο παρέμεινε για λίγους μόνο μήνες. Την τριετία 2006-09, ο Κάτανετς αποτέλεσε τον προπονητή της Εθνικής Βόρειας Μακεδονίας ενώ από το 2009 και μέχρι το 2011 εργάστηκε ως προπονητής στην Εθνική των Η.Α.Ε..

Από το 2013 και μέχρι σήμερα, ο Στρέτσκο Κάτανετς εργάζεται ως προπονητής στην Εθνική ομάδα ποδοσφαίρου ανδρών της Σλοβενίας.

Διεθνείς συμμετοχές 
Ο Στρέτσκο Κάτανετς έχει πραγματοποιήσει 51 συμμετοχές με την Εθνική ομάδα ποδοσφαίρου της Γιουγκοσλαβίας και 5 συμμετοχές με την εθνική ομάδα της Σλοβενίας.

Τίτλοι 
 1 Πρωτάθλημα Γιουγκοσλαβίας: 1987
 1 Πρωτάθλημα Ιταλίας: 1991
 1 Κύπελλο Ιταλίας: 1994
 1 Σούπερ Καπ Ιταλίας: 1991
 1 Κύπελλο Κυπελλούχων Ευρώπης: 1990

Πηγές 
 Το προφίλ του Κάτανετς στο transfermarkt.co.uk
 Το προφίλ του Στρέτσκο Κάτανετς στο worldfootball.net
 Τέλος ο Κάτανετς από τον Ολυμπιακό

Γιουγκοσλάβοι ποδοσφαιριστές
Σλοβένοι ποδοσφαιριστές
Αμυντικοί ποδοσφαιριστές
Ποδοσφαιριστές Παρτιζάν Βελιγραδίου
Ποδοσφαιριστές ΦφΜ Στουτγκάρδη
Ποδοσφαιριστές ΟΚ Σαμπντόρια
Ποδοσφαιριστές Πρβα Λίγκα Γιουγκοσλαβίας
Ποδοσφαιριστές Μπούντεσλιγκα
Ποδοσφαιριστές Σέριε Α
Ποδοσφαιριστές Εθνικής Γιουγκοσλαβίας
Ποδοσφαιριστές Εθνικής Σλοβενίας
Ποδοσφαιριστές Ντιναμό Ζάγκρεμπ
Ποδοσφαιριστές ΝΚ Λουμπλιάνα
Ποδοσφαιριστές ΝΚ Ολίμπια Λιουμπλιάνα (1911-2004)
Ποδοσφαιριστές Ευρωπαϊκού Πρωταθλήματος 1984
Ποδοσφαιριστές Παγκοσμίου Κυπέλλου 1990
Σλοβένοι προπονητές ποδοσφαίρου
Προπονητές ποδοσφαίρου Ολυμπιακού Πειραιώς
Προπονητές Σούπερ Λιγκ Ελλάδας
Προπονητές ποδοσφαίρου Εθνικής Σλοβενίας
Προπονητές ποδοσφαίρου Εθνικής Βόρειας Μακεδονίας
Προπονητές ποδοσφαίρου Εθνικής Ηνωμένων Αραβικών Εμιράτων
Προπονητές ποδοσφαίρου ΝΝ Γκορίτσα
Ξένοι προπονητές ποδοσφαίρου στην Ελλάδα
Ξένοι ποδοσφαιριστές στη Γερμανία
Ξένοι ποδοσφαιριστές στην Ιταλία
Ποδοσφαιριστές στους Θερινούς Ολυμπιακούς Αγώνες 1984
Προπονητές Ευρωπαϊκού Πρωταθλήματος Ποδοσφαίρου 2000
Προπονητές ποδοσφαίρου Παγκοσμίου Κυπέλλου 2002
Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες